Pariser Kanone

280px Ur Pariser KanoneKinnigBroDoareKanol karget dre e gulasennMont en-droKulasenn, riklañ a-blaenMunisionObuzioù kalibr 210 mm, 125 kg d'ar muiañMare servij1918ProduerienKruppŠkodaPerzhioù teknikel(stumm orin)Mas hollek750 tonennMas ar c'hanol175 tonennHirder ar c'hanol34 metr Lusk-tennañWar-dro 1 tenn bep 15 mn Hed-tenn d'ar muiañ130 kmTizh mont e-maez ar vannadell V0Etre 1500 ha 1600 m/sPadelezh hentad ar vannadellEtre 3 ha 3,5 mnKorn-bizañWar-dro 50° ha 55°Barr an hed-tennWar-dro 40 km 
Ar Pariser Kanone a oa un doare kanol hir e hed-tenn implijet gant an Deutsches Heer e dibenn ar Brezel-bed Kentañ evit tennañ war bPariz. Ijinet ha produet e voe gant an embregerezh Krupp (en Essen), ha skouerennoù a voe produet ivez e Plzeň (Tchekia, neuze en Impalaeriezh Aostria-Hungaria).

Fiziet e voe ar Pariser Kanonen er morlu alaman, abalamour e oa kustum d'ober gant pezhioù-kanolierezh bras. E 1918 e voent implijet e-pad tri frantad (eus an 23 a viz Meurzh betek an 3 a viz Mae ; eus ar 27 a viz Mae betek an 11 a viz Even ; ha deus ar 15 a viz Gouere betek war-dro ar 15 a viz Eost) evit tennañ 367 obuz en holl war Bariz hag he rannvro. Hervez ar bilañs ofisiel e varvas 256 den hag e voe gloazet 620 anezho eno gant tennoù ar Pariser Kanonen HUYON Alain, La Grosse Bertha des Parisiens, Historique d'une arme de légende, Revue Historique des Armées n°253, 2008, pp. 111-125 (lennet d'an 11/02/2025). Ar vombezadeg varvusañ a c'hoarvezas d'an 29 a viz Meurzh, pa gouezhas un obuz war an iliz Sant Jerveiz da zeiz Gwener-ar-Groaz en ur lazhañ 91 den hag en ur c'hloazañ 68 anezho LE GALL Erwan, Resituer le bombardement de l’église Saint-Gervais dans le temps long de la Grande Guerre, En Eñvor (lennet d'an 11/02/2025). Ar gelaouenn L'Illustration he deus embannet e 1919 kartenn al lec'hioù tizhet gant obuzioùNiverenn ar 4 a viz Genver 1919..

Un elfenn eus ar brezel psikologel e voe dreist-holl, pa ne c'halle ket bizañ resis sibloù strategel. An arme alaman a glaske kentoc'h lakaat ar Barizianed da bennfolliñ evit ma redijent o gouarnamant da blegañ dirak youl ar c'hKaiser. Kement-mañ a c'hoarvezas ouzhpenn da vare Argadenn an Nevezhañv, pa dostaas an Alamaned tost-tre ouzh ar gêr-benn c'hall.
kleiz|thumb|200x200px|Ur gartenn-bost warni lec'h-staliañ ur Pariser Kanone e-kichen Château-Thierry e 1918, en ul lec'h adtapet gant an arme stadunanat

 Perzhioù teknikel 
Kambret e oa ar Pariser Kanonen evit obuzioù 125 kg d'ar muiañ ha 210 mm o c'halibr. Abalamour d'an tennoù uzañ ar c'hanolioù buan e oa ret cheñch o zuellennoù (div anezhe staget d'ober ur c'hanol 34 metr) goude 65 tenn hepken. Ar c'hanolioù o-unan a oa e div lodenn soutenet gant un obant. Rankout a rae ar pezh-kanolierezh bezañ diblaset war hentoù-houarn. Ar sistem entanañ a yae en-dro gant tredan. An obuzioù a veze ouzhpennet gourizoù metal dezhe a-feur ma veze tennet, evit azasaat o c'halibr da ledander brasoc'h-bras ar c'hanol oc'h uzañ.

 Anvioù 
Anvet e voe an arm Pariser Kanone pe Pariser Geschütz gant an Alamaned. Lesanvet e voe Grosse Bertha ("Bertha dev") gant ar C'hallaoued ; koulskoude e oa an Dicke Bertha ur pezh-kanolierezh all eus an arme alaman, kalz brasoc'h e galibr (420 mm), implijet evit tennañ war lec'hioù-kreñv war-hed 14 km d'ar muiañ.

 Notennoù ha daveennoù 

Rummad:Kanolioù
Rummad:Armoù Alamagn
Rummad:Armoù ar Brezel-bed Kentañ